

RAZPIS ZA TUTORJE ŠTUDENTE V ŠTUDIJSKEM LETU 2020/2021

Spoštovani študentje in spoštovane študentke!

Leto je naokrog in Študentski svet FF že dvanajstič razpisuje **kandidature za tutorje študente**. Kakor vsako leto doslej, ponovno iščemo tutorje za 11 oddelkov, obenem pa razpisujemo še kandidaturo za koordinatorja študentov tutorjev, tutorja študenta za študente s posebnimi statusi in tutorja študenta za tuje študente. Vse, ki ste zagnani, ambiciozni in željni novih izkušenj, vabimo, da izpolnite kandidaturo za študenta tutorja v priponki in s tem pripomorete k razvoju in kvaliteti Filozofske fakultete UM. Kandidature je potrebno oddati do **petka, 21. avgusta 2020, do 12. ure**, na naslov Univerza v Mariboru, Filozofska fakulteta, Koroška cesta 160, 2000 Maribor s pripisom »kandidatura za tutorja študenta« v zaprti pisemski ovojnici ali pa kandidaturo oddate v vložišče Filozofske fakultete UM. Pričakujete lahko, da bodo razgovori s kandidati potekali med 1. in 4. septembrom 2020. O izboru boste obveščeni do 7. septembra 2020.

Sledi še nekaj osnovnih informacij o sistemu tutorstva na FF UM.

**Dolžnosti in pravice tutorja**

* Individualno ali skupinsko svetovanje ter pomoč študentom v skladu s programom dela tutorjev študentov na FF UM,
* seznanjanje študentov z vsemi viri informacij,
* sodelovanje z učiteljem tutorjem, še posebej pri reševanju študijske problematike,
* obvezna redna udeležba na tutorskih sestankih in redno oddajanje poročil,
* sodelovanje pri sprejemu študentov novincev na FF UM, na informativnih dnevih FF UM in pri drugih aktivnostih Študentskega sveta FF in
* obvezna udeležba na izobraževalnih delavnicah/motivacijskem vikendu, ki bo predvidoma potekal od 26. do 27. septembra 2020 in kjer boste prejeli vse potrebne informacije za uspešno opravljanje svojega dela.

**Bonitete**

* Udeležba na izobraževalnih delavnicah in motivacijskih vikendih,
* reprezentativna tutorska kratka majica,
* potrdilo o opravljenem tutorstvu konec študijskega leta,
* redno plačilo,
* odlična referenca za bodoče delodajalce in
* bogate izkušnje s področja organizacije, vodenja in konstruktivnega reševanja problemov.

prodekanica Maša Jazbec